РЕПУБЛИКА СРБИЈА

ОПШТИНА ЧАЈЕТИНА

Општинска управа

Број: 404-13/20-02

Датум: 20.03.2020.

Питања и одговори за ЈНМВ 11/20 Радови на адаптацији пословних просторија – просторија у спортској хали на Златибору за потребе пословних просторија

Питање 1: Позиција комплет расвета у просторијама. Потребна су следећа појашњења:

Број потребних осигурача, светиљки. За позицију 80 м кабла – ког пресека жила, да ли је подземни или надземни? Да ли се укопава или иде по стубовима? Треба ли стубова? Предвидети опрему за структурну мрежу, телефонска и рачунарска мрежа, Требају ли РЕК ормари. Уградне светиљке од 18 и 24 W колике величине? Могу бити као амстронг плоче 60\*60 а могу бити фи 10. Да ли све ово спада у израду расвете у просторијама? Потребно је дати предмер са тачном ознаком и дужином кабла. Тачном ознаком и количином светиљки.

Одговор : Број осигурача од 10 ком није фиксна количина јер се ради о адаптацији објекта а самим тим и о преправци постојеће инсталације, постојећа инсталација треба да се испитује, развезује, укида непотребно и додаје ново по новим захтевима нове намене објекта, па самим тим неможемо прецизно рећи да ли ће бити потребно 9, 10, или 12 осигурача или можда чак и мање.

Напојни кабал за постојећи разводни орман: Раније смо нагласили да је дужина око 80м. Кабал се полаже изнад спуштеног демонтажног плафона преко помоћних просторија до ГРО ( главног разводног ормана). Стубови нису потребни нити се кабал укопава и није потребна било каква друга опрема везана за постављање и монтажу поменутог напојног кабла. Што се тиче пресека кабла с обзиром на врсту објекта и намену просторија сматрамо да кабал 4х 16 mm2 Al у потпуности задовољава критеријуме у погледу инсталисане снаге објекта и не постоји потреба за већим пресеком. Проводник за заштитно уземљење није потребан јер предметни разводни орман има постојеће уземљење.

Што се тиче инсталације слабе струје, неопходно је предвидети РЕК орман мањих димензија са монтажом на зид и у њему припадајућу опрему за телефонску и рачунарску мрежу.

Расвета у објекту: Уградне светиљке 18 и 24 W, су димензија ф200 и ф220, и такве смо предвидели за уградњу у просторијама у зависности од намене просторија. ЛЕД светиљка уградна 600х600 је снаге 46W и она није предвиђена за уградњу у објекту, па самим тим није потребно ни нудити исту. Број светиљки такође није прецизно дефинисан јер нису формирани преградни зидови а самим тим и основа просторија у објекту па није могуће потврдити тачан број светиљки. Поменути број од 20 комада од 24W, и 8 комада од 18W, је максималан број.